Ο **Ερνστ Έννο** (εσθονικά: Ernst Enno, Βαλγκούτα, 8 Ιουνίου (Π.Η. 27 Μαΐου) 1875 – Χααπσάλου, 7 Μαρτίου 1934) ήταν Εσθονός ποιητής και συγγραφέας.

Ζωή
---

Ο Έρνστ Έννο γεννήθηκε στο πανδοχείο Κόοντσα ως ο γιος του Πριτς Έννο της Βαλγκούτα. Πέρασε την παιδική του ηλικία στο αγρόκτημα Σοοσάαρ στη Βαλγκούτα κοντά στο Ρόνγκου. Στην ηλικία των οκτώ ετών, παρακολούθησε το ενοριακό σχολείο του Λαπετούκμε και στη συνέχεια φοίτησε στο διάσημο Γυμνάσιο Χούγκο Τρέφνερ και στο γυμνάσιο (Ρεαάλκοολ) στο Τάρτου. Ο Έννο σπούδασε διοίκηση επιχειρήσεων από το 1896 έως το 1904 στο Πολυτεχνείο της Ρίγας. Κατά την περίοδο διαμονής του στη Ρίγα εργάστηκε ως δημοσιογράφος. Αφού σπούδασε, ο Έννο ήταν για σύντομο χρονικό διάστημα γενικός σύμβουλος στο πιστωτικό σωματείο της Βάλγκα και σε μια εμπορική εταιρεία στο Πάρνου. Από το 1902 έως το 1904 ήταν συντάκτης της εφημερίδας *Postimees* στο Τάρτου και από το 1923 ως το 1925 εκδότης του εσθονικού παιδικού περιοδικού *Laste Rõõm* και άλλων περιοδικών. Επιπλέον, εργάστηκε από το 1920 έως το 1934 ως εκπαιδευτικός υπάλληλος στην επαρχία Λάανε. Το 1909, ο Έννο παντρεύτηκε την καλλιτέχνιδα Ελφρίντε Όλγκα Σάουλ (πέθανε το 1974 στην εξορία στην Αγγλία).

Έργο
----

Το έργο του Ερνστ Έννο επηρεάζεται από τον Βουδισμό και τον δυτικό μυστικισμό. Ο Έννο ήταν επίσης έντονα συνδεδεμένος με τον συμβολισμό. Η παιδική ηλικία που πέρασε στην ύπαιθρο, οι ιστορίες της ευσεβούς μητέρας του, της Ανν Έννο και της τυφλής γιαγιάς του είχαν μια διαμορφωτική επιρροή στο λογοτεχνικό του έργο. Το σπίτι, ο δρόμος και η νοσταλγία είναι επαναλαμβανόμενα στοιχεία στην ποίησή του.

Δημοσιευμένα έργα
-----------------

* *Uued luuletused* (συλλογή ποιημάτων, 1909)
* *Hallid laulud* (συλλογή ποιημάτων, 1910)
* *Minu sõbrad* (1910)
* *Kadunud kodu* (1920)
* *Valge öö* (συλλογή ποιημάτων, 1920)
* *Valitud värsid* (ανθολογία, 1937)
* *Üks rohutirts läks kõndima* (παιδικό βιβλίο, 1957)
* *Väike luuleraamat* (ποίηση, 1964)
* *Rändaja õhtulaul* (1998)
* *Laps ja tuul* (2000)

Μνημεία προς τιμήν του
----------------------

Στις 30 Ιουλίου 1939 ανεγέρθηκε μια χάλκινη προτομή του Ερνστ Έννο στο Χααπσάλου. Ο γλύπτης είναι ο Ρομάν Χααβαμιάγκι.

Βιβλιογραφία
------------

* Toona, Elin. *Rõõm teeb taeva taga tuld. Ernst Enno*. Tartu: Ilmamaa 2000

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 6  Μαΐου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb16018125r. Ανακτήθηκε στις 10  Οκτωβρίου 2015.
3. 1 2  «Eesti biograafiline andmebaas ISIK» (Εσθονικά) 380. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb16018125r. Ανακτήθηκε στις 10  Οκτωβρίου 2015.
5. ↑  Aleksis Rubulis, *Baltic Literature: a Survey of Finnish, Estonian, Latvian, and Lithuanian Literatures*, University of Notre Dame Press, 1970, p79
6. ↑  «Памятник Эрнсту Энно». *Triptoestonia* (στα Ρωσικά). Ανακτήθηκε στις 29 Ιουνίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37746887
* LCCN: n98041280
* ISNI: 0000 0000 7369 2969
* GND: 120402408
* SUDOC: 061139106
* BNF: cb16018125r (data)
* MusicBrainz: f5393378-b69b-462c-859d-6ea75f7d083a
* NKC: mzk2013779129

 |

 |